﻿ R O M Â N I A CONSILIUL JUDEŢEAN BIHOR BIHAR MEGYEI TANÁCS BIHOR COUNTY COUNCIL HOTĂRÂREA NR 74 Din 31 martie 2015 privind aprobarea criteriilor, procedurilor și atribuţiilor specifice în baza cărora președintele Consiliului Judeţean Bihor numește și eliberează din funcţie administratorul public Având în vedere Expunerea de Motive a Preşedintelui Consiliului Judeţean Bihor nr 4426 din 30 03 2015 şi Raportul de Specialitate al Compartimentului Resurse Umane nr 4427 din 30 03 2015 prin care propune spre aprobare criteriile, procedurile si atribuţiile specifice în baza cărora președintele Consiliului Judeţean Bihor numește și eliberează din funcţie administratorul public, precum și Raportul de avizare al Comisiei de studii prognoze economico – sociale buget – finanţe şi administrarea domeniului public şi privat nr 4546 din 31 03 2015 și Raportul de avizare al Comisiei Juridică, dezvoltare regională și cooperare transfrontalieră nr 4583 din 31 03 2015, În baza dispoziţiilor art art 113 din Legea nr 215/2001 privind administrația publică locală, republicată cu modificările și completările ulterioare, În temeiul art 97 alin (l) şi art 115 din Legea nr 215/2001, republicată cu completările şi modificările ulterioare, CONSILIUL JUDEŢEAN BIHOR, H O T Ă R Ă Ş T E: (unanimitate) Art 1 Postul de administrator public, prevăzut în statul de funcții al aparatului de specialiate al Consiliului Judetean Bihor, va fi ocupat prin concurs în condițiile prezentei hotărâri, iar persoana încadrată își va desfășura activitatea în baza unui contract de management, pe durata mandatului președintelui consiliului judetean Art 2 Se aprobă criteriile, procedurile și atribuţiile specifice în baza cărora președintele Consiliului judeţean numeste și eliberează din funcţie administratorul public, conform anexei care face parte integrantă din prezenta hotărâre Art 3 Cu ducerea la îndeplinire a prezentei hotărâri se încredinţează Preşedintele Consiliului Judeţean Bihor prin Direcţia Generală Economică din cadrul Consiliului Județean Bihor Art 4 Prezenta se comunică cu: Instituţia Prefectului- Judeţul Bihor, Preşedintele Consiliului Judeţean Bihor, Direcția Generală Economică, Compartimentul Relaţii cu Consilierii PREȘEDINTE, CONTRASEMNEAZĂ: Cornel Popa SECRETAR AL JUDEȚULUI, Carmen Soltănel 4 ex CONSILIUL JUDEŢEAN BIHOR VIZAT: PREȘEDINTE, SECRETAR AL JUDEȚULUI, Cornel Popa Carmen Soltănel ANEXA La Hotărârea Consiliului Judeţean Bihor Nr 74/31 03 2015 Criteriile, procedurile si atribuţiile specifice în baza cărora Președintele Consiliului judeţean numește si eliberează din funcţie administratorul public Criterii generale: ‒ are cetăţenia română și domiciliul în România, ‒ cunoaște limba română, scris si vorbit; ‒ are vârsta minimă reglementată de prevederile legale; ‒ are capacitate deplină de exerciţiu; ‒ are o stare de sănătate corespunzătoare postului pentru care candidează; ‒ nu a fost condamnată definitiv pentru săvârsirea unei infracţiuni contra umanităţii, contra statului ori contra autorităţii, de serviciu sau în legătură cu serviciul, care împiedică înfăptuirea justiţiei, de fals ori a unor fapte de corupţie sau a unei infracţiuni săvârsite cu intenţie, care ar face-o incompatibilă cu exercitarea funcţiei, cu excepţia situaţiei în care a intervenit reabilitarea, - nu a fost destituită dintr-o funcţie publică sau nu i-a încetat contractul individual de muncă pentru motive disciplinare în ultimii 7 ani dovedit, daca este cazul, cu copia carnetului de muncă sau, după caz, o adeverinţă; - nu a desfăşurat activitate de poliţie politică, astfel cum este definită prin lege Criterii specifice: ‒ studii superioare de lungă durată, absolvite cu diplomă de licenţă sau echivalentă; ‒ vechime în specialitatea studiilor necesare exercitării funcţiei minim 10 ani; - experiență în funcții de conducere minim 7 ani; ‒ abilităţi, calităţi si aptitudini:  organizare şi coordonare;  analiză şi sinteză;  control şi identificare a deficienţelor;  planificare şi acţiune strategică;  rezolvarea eficientă a problemelor;  comunicare eficace oral şi în scris;  lucru eficient în echipă, atât ca lider, cât şi ca membru al acesteia;  bună capacitate de relaţionare cu superiorii, colegii, subordonaţii şi publicul general;  bune abilităţi în gestionarea resurselor umane;  capacitate de consiliere şi îndrumare;  abilităţi de mediere şi negociere;  gestionarea eficientă a resurselor alocate;  îndeplinirea obiectivelor ‒ studii postuniversitare sau de masterat în domeniul administrației publice, management sau în specialitatea studiilor absolvite Procedura de selecție a candidatilor: Ocuparea postului de administrator public se face prin concurs potrivit Regulamentului de organizare și desfăsurare a concursului de ocupare a funcţiei de administrator public care va fi aprobat prin dispoziţia președintelui Consiliului Judeţean Bihor Numirea în funcția de administrator se face prin dispoziția președintelui consiliului județean, pe perioadă determinată, dar nu mai mult decât mandatul acestuia, aceasta fiind prevăzută în contractul de management Incetarea contractului de management se va realiza în următoarele situații: a) expirarea perioadei pentru care a fost încheiat, dacă părţile nu au renegociat prelungirea lui; b) revocarea din funcţie a administratorului public, care se face la propunerea preşedintelui Consiliului Judeţean în cazul neîndeplinirii obligaţiilor prevăzute în prezentul contract, respectiv: - nerealizării indicatorilor de performanţă prevăzuţi în Anexă, din motive imputabile acestuia; - săvârşirii de abuzuri sau abateri; c) acordul de voinţă al părţilor semnatare, consemnat în scris, d) apariţia unei situaţii de incompatibilitate prevăzută de lege; e) renunţarea de către administratorul public la mandatul încredinţat, dacă nu i s-au asigurat condiţiile prevăzute în contract; f) decesul sau punerea sub interdicţie judecătorească a administratorului public Salarizarea administratorului public se face conform prevederilor Legii nr 284/2010 privind salarizarea unitară a personalului plătit din fonduri publice cu modificările şi completările ulterioare Atribuţiile specifice ale administratorului public sunt: a) coordonează aparatul de specialitate al Consiliului Judeţean Bihor, potrivit delegării de competenţă; b) coordonează serviciile publice de interes judeţean prestate prin intermediul aparatului de specialitate şi/ sau prin intermediul organismelor prestatoare de servicii publice şi de utilitate publică de interes judeţean, potrivit delegării de atribuţii; c) propune soluţii pentru îmbunătăţirea funcţionării aparatului de specialitate al Consiliului Judeţean Bihor; d) urmăreşte rezolvarea de către structurile din cadrul Consiliului Judeţean Bihor a sarcinilor rezultate din corespondenţa repartizată; e) face propuneri referitoare la asigurarea şi managementul resurselor umane, financiare, tehnice şi/ sau materiale ale Consiliului Judeţean Bihor, pe care le gestionează în limita competenţelor ce îi sunt delegate de Preşedintele Consiliului Judeţean Bihor; f) propune planuri de acţiune pentru implementarea strategiilor Consiliului Judeţean Bihor şi urmăreşte realizarea acestora; g) reprezintă instituţia la diferite evenimente, în baza delegării de către Preşedintele Consiliului Judeţean Bihor; h) coordonează proiectele Consiliului Judeţean Bihor cu finanţare din fonduri nerambursabile de la bugetul local, de la bugetul de stat sau din alte surse; i) semnează documentele necesare depunerii şi implementării proiectelor Consiliului Judeţean Bihor cu finanţare din fonduri nerambursabile, de la bugetul local, de la bugetul de stat sau din alte surse, potrivit delegării de atribuţii; j) poate exercita, prin delegare, atribuţiile de ordonator principal de credite; k) asigură gestionarea și utilizarea eficientă a bunurilor aflate în proprietatea publică și privată a județului; l) urmăreşte actele normative nou apărute şi informează preşedintele Consiliului Judeţean Bihor; m) în absenţa Preşedintelui Consiliului Judeţean Bihor, administratorului public i se pot delega atribuţii care cad în sarcina preşedintelui, de către vicepreşedintele care-l înlocuieşte pe preşedinte; n) alte atributii relevante postului, incredintare de Presedintele Consiliului Judetean Bihor prin act administrativ 